La regidoria de Joventut obri la cavalcada de reis a la ciutadania
19 de novembre 2018

![](/media/2vdpdheo/61_c_cabalgata_01.jpg)  
  

L'Ajuntament de Sagunt, a través de la regidoria de Joventut, ha dissenyat una cavalcada de reis més oberta a la participació ciutadana, on qualsevol ciutadana o ciutadà si ho desitja pot formar part de l'organització i dels diferents actes de l'arribada de SSMM els Reis Mags d'Orient, la trobada més multitudinària de què es duen a terme en la ciutat.

  

A partir d'ara s'obri el termini d'inscripció de totes aquelles persones voluntàries interessades que hauran de tindre com a requisit més de 8 anys i ho faran en el Casal Jove del nucli del Port de Sagunt.

  

En el cas que les persones interessades a participar com a voluntàries siga superior al que l'organització pot gestionar es farà un sorteig d'on s'extrauran els participants finals. El sorteig tindrà lloc el 10 de desembre.

  

Hi ha diverses modalitats per edats:

  

\-Menors d'entre 8 i 12 anys poden ser patges de carrossa: saludaran al públic des de damunt de qualsevol de les carrosses.

\-Des de 12 a 14 anys seran patges en l'acte de benvinguda en el port marítim del Port de Sagunt.

\-En el cas de tindre entre 14 i 18 anys seran assistents del sèquit: durant el recorregut a peu de la cavalcada seran els encarregats d'organitzar el repartiment de caramels i altres materials.

\-I els més majors, a partir de 18 anys poden optar per participar com a col·laboradors tècnics, bé com a servici d'ordre entorn del sèquit o espentant elements artístics o en qualsevol altra funció de col·laboració amb l'organització.

  

Segons explica el regidor de Joventut, Guillermo Sampedro, “**la proposta d'enguany pretén millorar l'organització, optimitzar recursos, aprofitar la desfilada com una oportunitat per a realitzar pedagogia de la participació, amb una proposta oberta a la ciutadania. Per açò, totes les persones interessades a formar part dels actes de la cavalcada podran participar en un procés de selecció. Encara que volem que el protagonisme siga dels menors, desitgem que tota persona interessada puga participar en el procés, i per a açò s'obrin diferents opcions obertes a qualsevol grup d'edat, participant en l'acte de benvinguda en el moll o en les desfilades a més de com a públic**”.

  

S'admetrà una sola inscripció per persona. En el cas que una persona s'inscriga en diferents modalitats, l'organització admetrà únicament la primera i eliminaran les posteriors.

  

Per a poder participar, els inscrits seleccionats estan obligats a assistir a les sessions informatives i als assajos que la seua modalitat exigisca.

  

Per a qualsevol informació les persones interessades poden posar-se en contacte amb la regidoria de Joventut en el número de telèfon 96 119 30 70.

​

*   [](http://www.facebook.com/sharer.php?u=https://aytosagunto.es/va/actualitat/la-regidoria-de-joventut-obri-la-cavalcada-de-reis-a-la-ciutadania/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-de-joventut-obri-la-cavalcada-de-reis-a-la-ciutadania/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-de-joventut-obri-la-cavalcada-de-reis-a-la-ciutadania/ "Linked In")
*   [](mailto:?body=https://aytosagunto.es/va/actualitat/la-regidoria-de-joventut-obri-la-cavalcada-de-reis-a-la-ciutadania/)